עד לא מזמן גירמה אמרה התמקד בריצת 10,000 מטרים במסלול, אבל אחרי שלא הצליח להגיע למשחקים האולימפיים בריו הוא עשה הסבה לריצת המרתון, ואת הבכורה שלו ערך במרתון טבריה שבו קבע זמן של 2:17:20 שע' שהיה הזמן המהיר ביותר של רץ ישראלי במרתון הבכורה שלו. בזכות התוצאה הזאת הוא הבטיח את מקומו באליפות העולם באתלטיקה קלה שתתקיים באוגוסט בלונדון.
כחלק מההכנות שלו השתתף אתמול (ראשון) אמרה בחצי מרתון דן האג שבהולנד, וקבע שם שיא אישי למרחק הזה אחרי שעצר את השעון ב-1:05:14 שעה וסיים במקום ה-12. מבחינתו של אמרה מדובר בשיפור של 1:35 דקה לשיאו האישי, מה שמדרג אותו במקום ה-11 בכל הזמנים באתלטיקה הישראלית. שיאו הישראלי של היילה סטאין הוא 1:03:43 שעה.
משתתף ישראלית נוספת בחצי המרתון בדן האג היתה סבטלנה אולייניק, שסיימה במקום הראשון בקטגוריית גילאי 40 לנשים עם תוצאה של 1:24:37 שעה.